তিনি বলেন, এডিবি মোট ২০ কোটি ডলার অনুদানের প্রতিশ্রুতি দিয়েছে। তার মধ্যে প্রথম পর্যায়ে ১০ কোটি ডলারের চুক্তি হলো। প্রকল্পটি বাস্তবায়নের সফলতার ওপর নির্ভর করে পরবর্তী ১০ কোটি ডলার সহায়তা পাওয়া যাবে। এছাড়া সৌর বিদুৎ চালিত সেচ পাম্প স্থাপনের জন্য ২ কোটি ডলার দিচ্ছে এডিবি। এটি হলে পরিবেশ বান্ধব সেচ নিশ্চিত করা সম্ভব হবে। এ প্রকল্পটি বাস্তবায়ন হলে নবায়নযোগ্য জ্বালানি হিসেবে সৌর বিদ্যুৎ ব্যবহারের সেচ পাম্পগুলো পরিচালনার ফলে জ্বালানি ভিত্তিক উৎপাদিত বিদ্যুতের ওপর চাপ কমবে।